Diari Oficial de la Generalitat Valenciana


Sumari del DOGV 5813, del 24-07-2008 (2008/9205)

ORDRE de 8 de juliol de 2008, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals, per a la contractació de persones desocupades en el Pla de reforç especial de prevenció d'incendis forestals per a l'exercici 2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9205


Data del document
:   08-07-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * administració local
    * accés a l'ocupació
    * suport econòmic
    * incendi

ORDRE de 8 de juliol de 2008, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals, per a la contractació de persones desocupades en el Pla de reforç especial de prevenció d'incendis forestals per a l'exercici 2008. [2008/9205]  
En el marc de les actuacions impulsades pel Consell per a la protecció del medi natural i en desplegament de les polítiques actives d'ocupació gestionades pel SERVEF, el Pla de reforç especial de prevenció d'incendis forestals per a l'exercici 2008, es planteja com un programa d'ajudes dirigit a municipis de l'interior de la Comunitat en què es combina la necessitat d'intensificar les tasques de protecció dels espais forestals davant del risc d'incendi, amb l'oferta d'ocupació a desocupats dels dits municipis.   
El Pla es fa ressò de les polítiques d'acció territorial propugnades per la Unió Europea, sobre la base dels principis de solidaritat i equitat territorial, conjugant la protecció del medi ambient i el manteniment de l'ocupació.   
Per tot això, fent ús de les facultats conferides per la Llei 5/1983, de 30 de novembre, del Consell, i d'acord amb el que establix el Decret 129/2007, de 27 de juliol del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.  
ORDENE  
CAPÍTOL I  
Disposicions generals  
Article 1. Objecte i àmbit  
1. La present ordre té com a objecte combinar la generació d'ocupació en zones d'interior amb el reforç dels dispositius de la prevenció contra incendis, per mitjà de la concessió de subvencions a càrrec dels pressupostos del SERVEF, d'acord amb els principis d'objectivitat, concurrència i publicitat.  
2. En concret, seran objecte de les subvencions regulades en la present ordre la contractació de treballadors desocupats per a la realització d'activitats medioambientals com a mesura per a la prevenció d'incendis forestals en l'àmbit de la col·laboració amb les corporacions locals descrites en l'article 2.   
Article 2. Beneficiaris de les subvencions  
1. Podran ser beneficiaris de les subvencions previstes en esta ordre les corporacions locals corresponents als municipis d'interior, amb superfície forestal en el seu terme municipal, que gaudint de capacitat tècnica i de gestió suficients per a l'execució del corresponent projecte, contracten treballadors desocupats per a l'execució d'activitats relacionades amb el medi natural.  
2. Per a obtindre la condició de beneficiari de subvencions públiques, les entitats, que concórreguen a la convocatòria, no podran estar sotmeses en les prohibicions que, s'establixen en l'article 13, apartats 2 i 3 de la LGS   
Article 3. Obligacions dels beneficiaris  
Sense perjuí del que disposa l'article 14 de la Llei 38/2003, de 17 de novembre, General de Subvencions, són obligacions del beneficiari:  
1. Acreditar la realització de l'activitat que fonamenta la concessió de l'ajuda, així com el compliment dels requisits i les condicions que determinen esta concessió.  
2. Facilitar totes aquelles dades i informació que, en qüestions relacionades amb les subvencions concedides, li siguen requerits pel SERVEF, així com comunicar-li les incidències i les variacions que es produïsquen amb relació a aquelles.  
3. Complir les obligacions imposades per la legislació específica aplicable.  
4. Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades.  
5. Sotmetre's a les actuacions de control financer de la Intervenció General de la Generalitat, i de les institucions comunitàries.  
6. Com que es tracta d'ajudes cofinançades pel Fons Social Europeu, el beneficiari estarà subjecte a les normes d'informació i publicitat que establix el Reglament (CE) número 1828/2006 de la Comissió, de 8 de desembre de 2006, que fixa normes de desplegament per al Reglament (CE) número 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, Fons Social Europeu i Fons de Cohesió, i el Reglament (CE) número 1080/2006 del Parlament Europeu i del Consell, de 5 de juliol de 2006, relatiu al Fons Europeu de Desenvolupament Regional.  
Article 4. Destinataris finals. Requisits dels treballadors   
1. Els destinataris finals d'estos programes són els desocupats, inscrits com a demandants d'ocupació en els centres SERVEF d'Ocupació de la Generalitat. L'edat mínima de contractació serà de 18 anys.  
2. Els treballadors s'integraran en brigades de treball, que estaran formades com a mínim per 3 treballadors. Únicament seran objecte de subvenció de la present ordre, els treballadors desocupats contractats.  
3. Les entitats beneficiàries, sol·licitaran oferta d'ocupació al centre SERVEF i contractaran els treballadors d'entre els facilitats per este, utilitzant-se a este efecte la modalitat de contractació més adequada que permeta un major volum de contractes i de treballadors, sempre que estes fórmules no impossibiliten o dificulten la realització del projecte.   
3. En el supòsit de baixa d'algun dels treballadors contractats amb anterioritat a la finalització de l'obra o servici, es podrà substituir per un altre treballador, en el termini d'un mes, d'entre els enviats inicialment pel centre SERVEF d'Ocupació. Si entre els enviats no quedaren treballadors, s'aplicarà el procediment dels paràgrafs 1 i 2 d'este article. La dita circumstància haurà de ser comunicada a l'òrgan que va concedir la subvenció.  
Article 5. Criteris per a la selecció de treballadors.   
1. Els treballadors objecte de contractació, que reunisquen els requisits establits en l'article 4 de la present ordre, se seleccionaran tenint en compte els criteris següents:  
a) Major adequació al lloc de treball oferit.  
b) Condició de discapacitat del demandant d'ocupació, considerant el contingut de la Llei 11/2003, de 10 d'abril, de la Generalitat Valenciana, sobre l'estatut de les Persones amb Discapacitat.  
c) Nivell de protecció per desocupació dels possibles beneficiaris.  
d) Existència de responsabilitats familiars, entenent-se per estes tindre a càrrec el treballador desocupat que es contracta el cònjuge, fills menors de vint-i-sis anys o majors discapacitats o menors acollits.  
e) La condició de dona i l'edat d'acord amb els criteris establits en el Pla Nacional d'Acció per a l'Ocupació.  
f) Ser desocupats que hagen realitzat cursos de formació dins del marc de polítiques actives d'ocupació del SERVEF, relacionats amb el lloc de treball que cal subvencionar.  
g) Ser desocupats parats de llarga duració, o, desocupats amenaçats de desocupació de llarga duració.  
2. Els criteris esmentats s'aplicaran d'acord amb la forma i procediment que es determine per Resolució del director general del SERVEF, prèvia consulta amb l'òrgan de participació institucional dels agents socials més representatius.   
Article 6. Destinació i quantia de les subvencions   
1. Les subvencions que cal atorgar es destinaran al finançament dels costos salarials dels treballadors que, reunint els requisits fixats en esta norma, d'acord amb el que establix els articles 4 i 5 de la present ordre, siguen contractats per a l'execució de les activitats.  
2. La quantia de la subvenció que han de percebre les corporacions locals sol·licitants de les ajudes, serà la necessària per a sufragar els costos salarials totals, per cada treballador desocupat contractat, tot incloent-hi la cotització empresarial a la Seguretat Social per tots els conceptes en la mateixa quantitat que la fixada per al salari segons conveni col·lectiu vigent en la data de presentació de la sol·licitud, llevat que este haja sigut revisat en el termini que hi ha entre la sol·licitud i l'aprovació de l'ajuda, i en l'esmentada revisió s'establisca el caràcter retroactiu d'este.   
La quantia màxima fixada, es reduirà proporcionalment en funció de la jornada realitzada pels treballadors, quan els contractes es concerten a temps parcial.  
Article 7. Accions recolzables   
Les ajudes aniran destinades a la contractació de persones desocupades per a realització d'activitats que estiguen relacionades amb la prevenció d'incendis, especialment les següents:  
a) Desbrossament selectiu de matoll, en muntanya arbratge.  
b) Poda i aclarida d'arbratge.  
c) Manteniment i millora de:  
- Tallafocs  
- Faixes de protecció  
- Camins forestals  
- Sendes  
- Àrees recreatives en muntanyes públiques  
d) Manteniment de basses per a labors d'extinció d'incendis forestals.  
e) Neteja i condicionament de llits i riberes de barrancs i rius.  
f) Conservació de sòls  
CAPÍTOL II  
Procediment per a la concessió i gestió de les ajudes  
Article 8. Forma i termini de presentació de sol·licituds.  
1. Les sol·licituds per a l'obtenció de les ajudes regulades en la present ordre hauran de dirigir-se al Servici Valencià d'Ocupació i Formació (SERVEF), es formalitzaran en model d'imprés normalitzat i podran presentar-se en les corresponents direccions territorials d'Ocupació del SERVEF, o en qualssevol altra de les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2. Quan la sol·licitud no reunisca els requisits establits en la present ordre o no s'acompanye la documentació que, d'acord amb esta, resulte exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, es requerirà a l'entitat sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fera, se la tindrà per desistida de la seua petició, prèvia resolució que haurà de ser dictada en els termes que preveu l'article 42 de l'esmentada llei.  
3. El termini per a presentació de sol·licituds, serà de 20 dies naturals a comptar de l'endemà a la publicació de la present Ordre, en el Diari Oficial de la Comunitat Valenciana.  
Article 9. Documentació   
1) Les sol·licituds presentades d'acord amb el que establix l'article 8. de la present ordre, subscrites pel representant legal de l'organisme o entitat, hauran d'anar acompanyades, amb caràcter general, de la següent documentació en dos exemplars:  
a. Memòria de l'actuació, que es presentarà en model normalitzat facilitat pel SERVEF, en què s'haurà d'indicar, si és el cas, el/els projecte/s o actuacions per a les quals se sol·licita ajuda.  
La memòria comptarà amb la conformitat del tècnic Forestal Comarcal o, si no n'hi ha, del cap de la Demarcació Forestal corresponent, de la Conselleria de Medi Ambient, Aigua, Urbanisme i Vivenda.   
b. Pla o croquis, en dos exemplars, que facilite la localització geogràfica detallada de cada una de les actuacions.  
c. Dades de domiciliació bancària segons model facilitat a este efecte (fitxa de manteniment de tercers), excepte si s'ha presentat amb anterioritat davant del SERVEF i no ha experimentat variació, i en este cas s'indicarà el compte en què es practicarà l'ingrés.  
d. Declaració responsable del representant legal de l'entitat sol·licitant que esta no es troba sotmesa a les prohibicions per a obtindre la condició de beneficiari de subvencions establides en l'article 13, apartats 2 i 3 de la LGS.  
e. Certificació del secretari de la corporació local o òrgan equivalent de l'acord d'aprovació del projecte per al qual se sol·licita la subvenció.  
f. Certificació del secretari de la corporació local o òrgan equivalent en què conste la disposició de finançament, si és el cas, per a les partides pressupostàries que han de ser finançades per la corporació.  
2. Serà d'exclusiva responsabilitat de les corporacions locals beneficiàries, la prèvia obtenció de les corresponents autoritzacions i/o permisos dels titulars públics o privats dels predis afectats pels treballs quan corresponga.  
3. La presentació de la sol·licitud de subvenció comportarà, si és el cas, l'autorització del sol·licitant perquè el SERVEF obtinga, directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel que s'aprova el Reglament de la Llei 38/2003, de 17 de novembre de 2003, General de Subvencions; i en este cas el sol·licitant no haurà d'aportar les corresponents certificacions.  
Article 10. Instrucció i procediment de concessió.  
1. La concessió de les ajudes es tramitarà en règim de concurrència competitiva, en els termes establits en el títol I de la Llei 38/2003, 17 de novembre, General de Subvencions.  
2. La instrucció del procediment de concessió de subvencions correspondrà a les direccions territorials d'Ocupació del SERVEF.   
Després de l'avaluació i l'examen de les sol·licituds, la comissió de valoració a què es fa referència en els apartats 3 i 4 d'este mateix article, tenint en compte els criteris i els requisits establits en la present ordre, emetrà un informe en què es concrete el resultat de l'avaluació efectuada, el dit informe determinarà els projectes seleccionats, així com l'import de l'ajuda que individualment s'ha assignat a cada un, d'acord amb la disponibilitat pressupostària.  
L'òrgan instructor, a la vista de l'expedient i de l'informe de la comissió de valoració, formularà la corresponent proposta de resolució per a la seua remissió a l'òrgan competent.   
3. La comissió de valoració esmentada en el punt anterior estarà formada per cinc membres amb la composició següent:   
- President, el cap de l'Àrea de Foment d'Ocupació o la persona en qui delegue.  
- Quatre vocals: un per cada servici territorial de Foment d'Ocupació i un cap de servici de l'Àrea de Foment d'Ocupació, que actuarà com a secretari, o les persones en què estos deleguen.  
4. Esta Comissió de Valoració, com a òrgan col·legiat, s'ajustarà en el seu funcionament al règim establit per a estos en els articles 22 a 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
5. L'òrgan competent per a la tramitació de les sol·licituds podrà demanar dels interessats l'aportació addicional d'altres documents o dades aclaridores que considere necessaris per a resoldre sobre la sol·licitud presentada.  
6. Serà requisit per a la concessió de les subvencions i per al pagament d'estes que els beneficiaris o entitats col·laboradores no siguen deutors per resolució ferma de procedència de reintegrament en els termes establits en l'article 21 del Reial Decret 887/2006.  
Article 11. Valoració de les sol·licituds i criteris de repartiment de subvencions  
La Comissió de Valoració analitzarà les sol·licituds rebudes, per a procedir al repartiment de les subvencions entre les distintes entitats sol·licitants, de la manera següent:  
1. Fins al huitanta per cent de la dotació es distribuirà entre les corporacions locals que hagen obtingut major puntuació d'acord amb els criteris següents:  
a) La desocupació registrada: fins a 20 punts   
b) La superfície forestal: fins a 10 punts  
c) El grau de risc d'incendis forestals, valorat conjuntament amb la conselleria de Governació i amb la conselleria de Medi Ambient, Aigua, Urbanisme i Vivenda: fins a 10 punts.  
2. Per al repartiment del vint per cent restant de la dotació es podrà considerar, a més, el desenvolupament d'altres projectes de protecció forestal: fins a 10 punts.  
3. La subvenció que es concedisca a cada beneficiari haurà de permetre sufragar les despeses salarials d'una brigada de tres persones desocupades per un període de dos mesos. En tot cas, l'import assignat no podrà superar la quantia sol·licitada.  
Article 12. Resolució i recursos.  
1. La competència per a conéixer i resoldre sobre les sol·licituds formulades correspon al director general del SERVEF o òrgan en qui delegue.  
2. El termini màxim per a resoldre i notificar la resolució procedent serà de sis mesos a comptar des de la publicació de l'ordre.   
3. Una vegada transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això sense perjuí que subsistisca l'obligació legal de resoldre sobre la petició formulada.  
4. Quan l'import de la proposta provisional de la subvenció siga inferior al que figura en la sol·licitud presentada, es podrà instar del beneficiari, la reformulació de la seua sol·licitud per a ajustar els compromisos i condicions a la subvenció otorgable.  
5. La resolució de concessió de les ajudes fixarà expressament la quantia concedida, i incorporarà, si és el cas, les condicions, obligacions i determinacions a què haja de subjectar-se l'entitat beneficiària d'esta, sent notificada als interessats en els termes que preveu l'article 58 de la Llei 30/1992 abans mencionada.  
6. Si després dels ajustos dels projectes o, a la resolució de les ajudes, es produïren sobrants o minoracions en les subvencions concedides, generant-se com a conseqüència un crèdit disponible, per a la màxima eficàcia dels programes, el dit crèdit s'assignarà als sol·licitants de les ajudes, que complint tots els requisits de la convocatòria, i valorats positivament els seus projectes no van poder ser atesos en la seua totalitat per falta de disponibilitat pressupostària.  
7. Les resolucions que es dicten a l'empara de la present ordre esgotaran la via administrativa, i contra elles podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de la resolució, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa-Administrativa, o, potestativament, recurs de reposició davant de l'òrgan que va dictar la resolució en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, sense perjuí que els interessats puguen exercitar, si és el cas, qualsevol altre recurs que consideren procedent.   
Quan l'administració local, interpose recurs contenciós administratiu, podrà efectuar requeriment previ, davant de l'òrgan competent en el termini de dos mesos que es computaran a partir de l'endemà al de la seua notificació en els termes que preveu l'article 44 de la Llei 29/1998.  
8. Davant de la desestimació per silenci administratiu podrà interposar-se idèntic recurs en el termini de sis mesos a comptar des que haguera finalitzat el termini que, per a dictar i notificar la resolució expressa, que es menciona en l'apartat 2 d'este article, de conformitat amb el que preveu l'article 46.1 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa.  
Article 13. Inici de les obres o servicis  
L'inici de l'obra o servici s'acreditarà per mitjà de la presentació per l'entitat beneficiària del document, en model normalitzat, del Certificació d'inici subscrit pel secretari de l'ajuntament, davant de la direcció territorial d'Ocupació corresponent, en el termini màxim de 30 dies des de la data d'inici efectiva, sense sobrepassar la data màxima establida en l'article 20 de la present convocatòria.   
Article 14. Resolució de pagament i resolució d'incidències.  
L'òrgan competent per a efectuar el reconeixement d'obligacions i la proposta de pagament de la subvenció així com per a resoldre les incidències que es produïsquen després de la concessió de les ajudes, serà el director Territorial d'Ocupació corresponent, per delegació del director general del SERVEF  
Article 15. Seguiment i control de les ajudes.  
1. Correspondrà a la Direcció General del SERVEF, per si mateixa o a través de les direccions territorials d'Ocupació del SERVEF, dur a terme la funció de control de les subvencions concedides, així com l'avaluació i el seguiment dels programes regulats en esta ordre.  
2. Per a la realització d'estes funcions s'utilitzaran tots aquells mitjans que estiguen a disposició del SERVEF, fins i tot la contractació amb tercers i la col·laboració, en el marc que corresponga, amb la Inspecció de Treball i Seguretat Social.  
3. A l'efecte de difusió pública, les actuacions que es realitzen basant-se en esta ordre hauran d'identificar-se convenientment per cada municipi, d'acord amb les característiques de l'actuació, de manera que conste, de manera expressa, la col·laboració del SERVEF.  
Estes ajudes estan cofinançades pel Fons Social Europeu, i seran objecte de publicitat les actuacions d'acord amb el que disposa el Reglament de la Comissió 1828/2006 de la Comissió, de 8 de desembre de 2006, pel que es fixen les normes de desplegament del Reglament (CE) número 1083/2006, del Consell, d'11 de juliol de 2006, pel que s'establixen les disposicions generals relatives al Fons Europeu de Desenvolupament Regional, Fons Social Europeu i Fons de Cohesió.  
4. El beneficiari estarà obligat a sotmetre's a les actuacions de control financer de la Intervenció General. A estos efectes haurà de disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas. Així mateix estarà obligat a conservar els documents justificatius de l'aplicació dels fons rebuts, inclosos els documents electrònics, fins que puguen ser objecte de les actuacions de comprovació i control. De la mateixa manera, el beneficiari haurà de complir amb l'obligació de col·laboració amb el control financer de conformitat amb el que disposa l'article 46 de la Llei 38/2003, de 17 de novembre, General de Subvencions.  
Article 16. Concurrència de subvencions.  
L'import de les ajudes o subvencions previstes en la present ordre no podran ser, en cap cas, de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost de la contractació dels treballadors subvencionats, incloses les cotitzacions a la Seguretat Social.  
Article 17. Modificació de la subvenció i reintegrament de les ajudes concedides.  
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
2. Donarà lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'esta, els casos previstos en l'article 37 de la Llei 38/2003, de 17 de novembre, General de Subvencions i de conformitat amb el que establixen els articles 91, 92 i 93 del Reglament de l'esmentada Llei, aprovat pel Reial Decret 887/2006, de 21 de juliol.  
3. El que disposen els paràgrafs precedents s'aplicarà sense perjuí de la possible qualificació dels fets com a infracció administrativa i incoació del corresponent procediment sancionador, de conformitat amb el que disposen els articles 52 i següents de l'esmentada Llei General de Subvencions, i el títol IV del Reial Decret 887/2006, de 21 de juliol.  
4. Quan el compliment pel beneficiari o, si és el cas, l'entitat col·laboradora s'aproxime de manera significatiu al compliment total i s'acredite per estos una actuació inequívocament tendent a la satisfacció dels seus compromisos, la quantitat que s'ha de reintegrar serà determinada per l'aplicació dels criteris enunciats, en el paràgraf n) de l'apartat 3 de l'article 17 de l'esmentada Llei 38/ 2003, General de Subvencions. En estos casos d'incompliments parcials l'òrgan competent determinarà la quantitat a reintegrar pel beneficiari responent al principi de proporcionalitat en funció dels costos justificatius i les actuacions acreditades, de conformitat amb el que disposa el número 2 de l'article 37 de la Llei 38/2003, General de Subvencions, i en relació amb la lletra n), de l'apartat 3 de l'article 17 de la dita Llei.  
5. El procediment de reintegrament de subvencions es regirà pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per a les subvencions destinades a zones d'interior, en el cas de programes finançats amb fons finalistes, a més es portarà a efecte pel que disposa el capítol II del títol II de la Llei 38/2003, General de Subvencions, i de conformitat amb el que establix el capítol II del títol III del Reial Decret 887/2006, pel qual s'aprova el seu Reglament.   
Article 18. Avaluació de les actuacions subvencionades.  
Una vegada finalitzat l'exercici pressupostari, l'entitat beneficiària, en el termini màxim de dos mesos, entregarà en les direccions territorials d'Ocupació del SERVEF, un informe descriptiu dels objectius aconseguits com a conseqüència de les activitats subvencionades que acrediten l'eficàcia d'estes, amb especificació de les actuacions realitzades, i contractes subscrits i pràctica professional adquirida, si és el cas.   
Així mateix, l'entitat beneficiària queda obligada a facilitar tota aquella informació que siga necessària i en la forma que es determine per la Direcció General del SERVEF a fi de realitzar l'avaluació dels objectius aconseguits com a conseqüència de les activitats subvencionades.  
Article 19. Liquidació de la subvenció  
1. Rebut el certificat d'inici previst en l'article anterior, el SERVEF transferirà a l'entitat beneficiària corresponent fins al 60% del total de la subvenció atorgada.  
2. L'import restant es transferirà quan l'entitat beneficiària haja justificat la totalitat de les despeses efectivament realitzades en concepte de salaris i Seguretat Social, de conformitat amb el que establix l'article següent.  
Article 20. Finalització de les actuacions i justificació de l'ajuda  
a). Una vegada finalitzades les actuacions subvencionades, l'entitat beneficiària haurà de justificar la subvenció concedida a la Direcció Territorial d'Ocupació corresponent en el termini que especifique la resolució de concessió i, com a màxim, fins al 28 de novembre de 2008.  
b). La justificació es realitzarà per mitjà del compte justificatiu de la despesao realitzada, que contindrà la documentació següent:  
1. Informe fi d'actuacions, en model normalitzat.   
2. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts, amb especial referència a l'ocupació, incloent un model normalitzat.  
3. Una memòria econòmica justificativa del cost de les activitats realitzades per mitjà del Certificació de despesa final, igualment en model normalitzat, subscrit pel secretari de la corporació local, que contindrà la relació dels treballadors contractats així com el cost salarial detallat de cada un d'ells, acompanyant, si és el cas, el justificant del reintegrament dels fons no utilitzats.  
4 Una relació detallada d'altres ingressos o subvencions que hagen finançat l'activitat subvencionada amb indicació del concepte, import, i la seua procedència, o si és el cas, declaració del responsable de l'entitat que no ha percebut altres ingressos que financen l'activitat subvencionada.  
En cas de reintegrament s'identificarà necessàriament, amb claredat, l'entitat beneficiària i la denominació de les obres o servicis en què es va contractar treballadors desocupats, a fi de justificar les subvencions atorgades.  
No podran concedir-se altres ajudes en el mateix exercici ni en exercicis posteriors fins que no s'haja procedit, si és el cas, al reintegrament dels fons no utilitzats.  
DISPOSICIONS ADDICIONALS  
Disposició addicional primera. Finançament  
De conformitat amb el que establix la Llei 15/2007, de 27 de desembre, de la Generalitat, de Pressupostos per a l'exercici 2008, les ajudes regulades en la present ordre es finançaran a càrrec del capítol 4, secció 06, entitat 31, Servici Valencià d'Ocupació i Formació, codi línia: T2941000, subprograma 322.51, "Foment d'Ocupació", per un import global màxim de 1.000.000,00 €, cofinançat un 50% pel Fons Social Europeu, P.O. 2007-2013 de la Comunitat Valenciana.  
Disposició addicional segona. Formularis normalitzats  
Els models normalitzats a què s'al·ludix en la present ordre es troben a disposició de les entitats sol·licitants en la direcció d'Internet: http://www.servef.es.   
Disposició addicional tercera. Normativa aplicable   
Les ajudes que es concedisquen a l'empara de la present ordre tindran la consideració de subvencions públiques, i es regiran en allò no disposat per esta, pels preceptes en vigor del Text Refós de la Llei d'Hisenda Pública de la Generalitat i pels preceptes de caràcter bàsic de la Llei 38/2003, de 17 de novembre, General de subvencions, de conformitat amb el que disposa l'apartat primer de la disposició final primera d'esta, així com dels preceptes de caràcter bàsic del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Disposició addicional quarta. Compatibilitat amb el mercat comú  
Les ajudes regulades en esta ordre són compatibles amb el mercat comú i no estan subjectes a comunicació o notificació a la Comissió Europea al no resultar d'aplicació el que preveu l'article 87, apartat 1 del Tractat constitutiu de la Comunitat Europea per estar destinades a administracions i entitats públiques per a la realització d'obres o servicis d'interés general i social, sense que la dita actuació constituïsca una activitat econòmica que exigisca cap contraprestació per part dels seus destinataris.   
Disposició addicional quinta. Àmbit territorial del programa  
Als efectes de l'article 2, es consideraran beneficiaris les corporacions locals dels municipis d'interior, compresos en el marc del Pla de Revitalització de les Comarques d'Interior de la Comunitat Valenciana, i relacionats en l'Ordre de 21 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Pública d'Interés Social, i les subvencions destinades a les corporacions locals en el marc del Pla de Manteniment dels Servicis Públics en les zones d'interior, per a l'exercici 2008.   
Disposició addicional sexta. Aportació de documentació  
En el cas que els documents exigits ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits, la identificació del procediment en què es troben i no hagen transcorregut més de cinc anys des de la finalització del procediment a què corresponguen.   
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document amb anterioritat a la formulació de la proposta de resolució.   
DISPOSICIONS FINALS  
Primera. Facultats d'execució i desenvolupament  
Es faculta a la Direcció General del SERVEF per a dictar les instruccions i adoptar les mesures que considere oportunes per a l'execució i el desenvolupament de la present ordre, així com per a regular la intervenció dels agents socials a l'efecte del que disposa esta, a través dels òrgans de participació que es determinen.  
Al seu torn, es delega en esta la competència per a l'ampliació dels terminis de presentació de justificacions, siguen d'inici de les activitats o siguen de justificació de despeses, amb caràcter excepcional, quan concórreguen circumstàncies degudament motivades que dificulten la presentació de la dita documentació en els terminis assenyalats.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciós Administrativa, o, potestativament, recurs de reposició davant de l'òrgan que va dictar la resolució en el termini d'un mes, computats en els termes ja dites, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.   
Quan la interessada siga una administració pública, podrà efectuar requeriment previ a la interposició del recurs contenciós administratiu, davant de l'òrgan competent en el termini de dos mesos que es computaran a partir de l'endemà de la seua publicació, en els termes que preveu l'article 44 de l'esmentada Llei 29/1998,de 13 de juliol.  
València, 8 de juliol de 2008  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA